open-index/open-wikipedia-markdown huggingface dataset:
Roberto Castro García

**Roberto Castro García**, nado na Vilavella (A Mezquita) o 22 de outubro de 1955, é un político galego.

## Traxectoria 
### Formación 
Estudou Ciencias da educación na Universidade Complutense de Madrid, onde se licenciou en 1976. A partir de 1977 traballou como mestre e ocupou cargos de distinta responsabilidade en centros educativos das provincias de Ourense e Pontevedra ata 1989. En 1994 doutorouse en pedagoxía por esa mesma universidade.

### Política 
En política, comezou militando en Alianza Popular, e en 1986 foi elixido secretario xeral da provincia de Ourense por esa formación. Seguiu nos cadros dirixentes da organización coa súa transformación en Partido Popular, onde ocupou postos de responsabilidade interna ao longo da década dos oitenta e dos noventa, tanto no ámbito provincial como no PPdeG. En 1989, nas eleccións ao Parlamento de Galicia, foi elixido deputado pola circunscrición de Ourense, cargo que revalidou nas eleccións de 1993, 1997, 2001 e 2005. En 2009 foi nomeado director xeral de Relacións institucionais e parlamentarias no goberno de Alberto Núñez Feijóo, cargo que ocupou ata o ano 2012 en que asumiu o cargo de subdelegado do Goberno en Ourense.

## Véxase tamén 
### Bibliografía 
* 

### Ligazóns externas 
* «Hai malos políticos como malos carpinteros, pero son excepcións». Entrevista en *La Voz de Galicia*, Ourense, 8-6-2014, p. L16.

* «Me gustaría que hubiera un gallego otra vez al frente del Partido Popular». Entrevista en *La Voz de Galicia*, Ourense, 10-6-2018.
Final Fantasy X

***Final Fantasy X***, frecuentemente abreviado como **FFX**, foi desenvolvido por Squaresoft en 2001 para o sistema Playstation 2, chegando a Europa no 2002. FFX é a décima entrega da serie Final Fantasy (FF) e foi a primeira en aparecer para Playstation 2.
## Historia 
"Listen to my story, this may be our last chance" ("Escoiten a miña historia, poida que sexa a nosa última oportunidade") Tidus é unha nova estrela do Blitzball. Xoga no equipo dos Zanarkand Abes, o equipo da súa cidade. Un día, durante un partido, un estraño ser ataca a cidade onde Tidus vive. Auron, un misterioso personaxe que coñecía ao pai de Tidus, Jecht (unha estrela do Blitzball), axúdalle a escapar introducíndose na esfera que trouxera aos seres que devastaran a cidade de Tidus. A esfera, que é a maior ameaza coñecida, chámase Sinh, como Auron informa a Tidus. E é que Auron parece saber moito máis do que está pasando do que conta... Tidus espértase nun lugar descoñecido para el. Canso e famento busca refuxio dentro dunhas ruínas, onde é atacado por unha besta (fiend). Na calor da batalla, é auxiliado por unha misteriosa rapariga chamada Rikku, que aparece de improviso. Ela lévao consigo e dálle para comer. Logo, Tidus decatarase de que Zanarkand fora destruída 1000 anos atrás... E aquí é onde verdadeiramente empeza a aventura. Encarnando a Tidus deberemos descubrir que é o que nos pasou e como poderemos volver a Zanarkand, o noso fogar. Pero parece que para iso deberemos descubrir cal é a relación entre a nosa viaxe e Sinh. Coñeceremos a moitos personaxes nunha intricada historia que nos revelasen aos poucos verdade detrás de Sinh (pecado en galego) e o mundo de Tidus que parecese existir noutro tempo, entre estes personaxes coñeceremos unha das protagonistas: Yuna que xunto a Tidus embárcase nunha grande aventura para librar de Sinh a Spira e regresar a Tidus ao seu propio tempo. Os protagonistas da décima parte da eterna historia de amor, odio, maxia e fantasía de Square-Enix son os máis carismáticos dos últimos xogos da saga. As diferentes motivacións de cada un deles fan que as personalidades dos principais personaxes sexan claramente distinguibles, o que engade un compoñente de imprevisibilidade ao argumento que é moi de agradecer nun xogo cuxa trama podería converter ao guión en algo moi previsible.
Trono (meteoroloxía)

miniatura|Estrondo dun trono.
[miniatura|[Lóstrego que precede a un trono.]]
O **trono** é o ruído que fan os raios cando atravesan o ar. A luz chámase lóstrego.

Durante unha treboada xéranse descargas eléctricas para equilibrar a diferenza de potencial entre a parte superior da nube (cargas positivas), a base da nube (cargas negativas) e o solo (carga positiva). A atmosfera funciona como illante entre a nube e o solo. Cando a enerxía envolvida nunha tormenta supera a resistencia do ar, xérase unha descarga entre os polos de carga oposta. Esta descarga caracterízase por un raio con temperaturas elevadas que aquecen o ar ó seu paso. O rápido aumento da presión e temperatura fan expandir violentamente o ar envolvente ao raio a velocidades superiores ás do son, xerándose unha onda de choque. O ribombar posterior a un trono débese ao eco da onda de choque nas altas capas da atmosfera e na xeografía envolvente.

Nas proximidades do punto de contacto do raio co chan rexístrase un nivel sonoro de 120 dB. A proximidade do trono pode producir xordeira temporal e até mesmo rotura da membrana do tímpano e, consecuentemente, xordeira permanente.

## Véxase tamén
Trofeo Zamora

O **trofeo Zamora** é o título outorgado desde o ano 1959 polo xornal deportivo español *Marca*, ao porteiro de fútbol menos goleado da Primeira División de España e que recibe o seu nome do lendario porteiro das décadas de 1920 e 1930, Ricardo Zamora. Desde 1987 o premio entrégase tamén aos gardametas de Segunda División.

## Primeira División 
### Historial 
### Palmarés 
#### Por xogador 
#### Por equipo 
## Segunda División 
### Historial 
### Palmarés 
#### Por xogador 
#### Por clubs 
## Véxase tamén 
### Outros artigos 
* Trofeo Pichichi
* Trofeo Zarra
* Premio Ubaldo Matildo Fillol

### Ligazóns externas 
* Palmarés ata 2018 en *Marca* .
Modesto Cortázar

**Modesto Cortázar**, nado en Briviesca, Burgos o 15 de xuño de 1783 e finado en Madrid o 25 de xaneiro de 1862, foi un político español.

Tras a caída do gabinete de Valentín Ferraz, o 28 de agosto de 1840, a rexente María Cristina de Borbón, encomendoulle a formación de goberno, que tamén durou pouco do 29 de agosto até o 11 de setembro de 1840, no que ocupou ao memo tempo o posto de  Presidente do Consello de Ministros e de Ministro de Graza e Xustiza.

Durante a Década Moderada (1843-1854), época de levantamentos militares, foi Ministro de Estado (1847) no gabinete de Florencio García Goyena.

## Notas 
## Fontes 
* Ficha na web da Presidencia do Goberno  .
Dragon Quest

**Dragon Quest** (en ) é unha saga de videoxogos pertencente ao xénero dos RPGs. En América do Norte o título era **Dragon Warrior** ata a saída de **Dragon Quest VIII**. A súa primeira parte foi creada polo deseñador de videoxogos xaponés Yuji Horii para a videoconsola de Nintendo chamado Family Computer System (NES en Europa e América). Saíron xogos desta saga para Famicom (NES), Super Famicom (Super Nintendo), Game Boy Cor, Game Boy Advance, Nintendo DS, PlayStation e PlayStation 2. Espérase ademais que saia esta serie para a PlayStation 3 e a Nintendo Wii para o 2007. Os primeiros Dragon Quest foron producidos pola compañía Enix, ata que en 2003 esta fusionouse con Squaresoft, dando lugar a Square Enix.

Esta saga de xogos caracterízase por varios elementos: 
* Cando o protagonista se dirixe a un PNX, só aparece na fiestra de texto a resposta do PNX, non o que di o propio protagonista. 
* É común que se poida capturar monstros e utilizalos como personaxes controlables. 
* Segue o sistema de combates consistente en mostrar imaxes frontais dos monstros e varios menús que nos permiten elixir as accións a seguir. Os protagonistas non aparecen durante o combate, xa que se asume que o combate é en primeira persoa. Este sistema de combate é idéntico ao do tamén RPG Phantasy Star. Isto cambiou coa saída de **Dragon Quest VIII**, no que se pode ver como os personaxes ou os inimigos atacan.

## Creadores 
Os creadores desta serie son basicamente tres:

* Yuji Horii entra a traballar a Enix logo de gañar un concurso e desde ese momento creou varios títulos ata que chegou o seu gran momento ao crear a serie de *Dragon Quest* na que segundo di quería facer unha especie de manga onde se puidese elixir que fixese o protagonista.
* Akira Toriyama famoso por crear series como *Dragon Ball*. Traballaba na mesma revista que Horii e foi aí onde este lle pediu axuda na creación dun novo proxecto; necesitaba que alguén crease os monstros e personaxes dun videoxogo. Desde ese momento encárgase diso nesta serie.
* Koichi Sugiyama é o compositor de cada un dos temas de Dragon Warrior. Moitos xogadores opinan que o seu mellor traballo desenvolveuno na terceira entrega deste xogo, aínda que recoñecen que é bo en cada un dos xogos nos que participou. Ademais de traballar en videoxogos tamén participou en películas como as da saga de Godzilla.

## Véxase tamén 
### Ligazóns externas 
* Dragon Quest Wikia
Gramaticalización

En lingüística histórica, **gramaticalización** é o fenómeno lingüístico consistente en que un morfema lexical se torna nun morfema gramatical. Así, a palabra latina *mens*, *mentis* (no ablativo *mente*) tornouse en galego e outras linguas románicas nun sufixo de adverbio de modo en *claramente*, *inevitabelmente* etc.
Trofeo Pichichi

O **Trofeo Pichichi** é o premio que outorga cada ano o xornal deportivo español *Marca* ao máximo goleador da Primeira división da Liga española de fútbol. Por extensión, en España adoita utilizarse de forma xenérica o termo *Pichichi* para referirse ao máximo goleador de cada torneo futbolítisco.

Ao premio chámaselle así como homenaxe ó famoso xogador do Athletic Club de Bilbao Rafael Moreno "Pichichi", que destacou pola súa gran capacidade goleadora ó longo dos anos 1910 e 1920, antes da creación da Liga española de fútbol.

O premio non ten en conta as actas arbitrais. O trofeo correspondente para o gardameta menos goleado é o Trofeo Zamora.

## Historia 
O 18 de febreiro de 1953, a Delegación Nacional de Deportes, presidida polo xeneral Moscardó, autorizou á Federación Española de Fútbol a instaurar o premio, cuxa creación foi iniciativa dos xornais *Marca* e do xa desaparecido *Arriba*. O Trofeo Pichichi entregouse por primeira vez a tempada 1952-53, sendo Telmo Zarra o primeiro gañador.

Con posterioridade, *Marca* recoñeceu simbolicamente como gañadores do Trofeo Pichichi a todos os futbolistas que foron máximos goleadores da liga antes da tempada 1952-53.

A tempada 2002-03, con motivo do 30º aniversario do trofeo e a 75ª edición da liga española, *Marca* entregou un premio especial commemorativo, *Pichichi de ouro*, a Telmo Zarra e Quini, por ser os dous futbolistas españois, vivos, con máis goles na Primeira División.

Na tempada 2005-06 *Marca*, a imaxe e semellanza do Trofeo Pichichi, creou o Trofeo Zarra para premiar ao máximo goleador español da tempada.

Ata a tempada 2010/11, Telmo Zarra e Hugo Sánchez tiñan a honra de establecer a marca anotadora para gañar o *Pichichi*, con 38 goles nunha tempada. O español é o segundo que máis veces logrou a distinción, seis, e o mexicano o segundo con máis trofeos consecutivos, catro. Tamén hai que recordar que Telmo conseguiu os seus 38 goles en tan só 30 partidos mentres que Hugo conseguiuno en 38, polo que Telmo era considerado o rei dos "Pichichis".

En 2011, Cristiano Ronaldo bateu a marca dos dous históricos, conseguindo o seu primeiro Pichichi con 41 goles. Con todo, o arxentino Lionel Messi bateu todas as marcas, logrando oito trofeos, cinco deles consecutivos, e marcando ata 50 goles nunha tempada (2011-12).

## Historial 
## Palmarés
### Por xogador
### Por clubs 
### Por países 
### Por comunidades autónomas 
## Notas 
## Véxase tamén 
### Outros artigos 
* Trofeo Zamora
* Trofeo Zarra
* Premio Don Balón
Nación Reixa

**Nación Reixa** foi un grupo vasco-galego da década dos 90.

O proxecto xurdiu da colaboración entre os músicos Kaki Arkarazo (M-ak, Negu Gorriak) e Antón Reixa (Os Resentidos). En 1997 incorporuse Mikel Abrego (Bap!!, Negu Gorriak, actualmente en Inoren Ero Ni, á batería. Publicaron dous discos: *Alivio Rápido* e *Safari Mental*.

Disolvéronse en 1997, pero a colaboración entre ámbolos músicos continuou na produción e colaboración activa por parte de Kaki no disco *Escarnio* de Antón.

## Historia 
Todo comezou en 1993, cando o músico vasco Kaki Arkarazo produce o disco *Ya Están Aquí* (Gasa) do grupo galego Os Resentidos, no que cantaba Antón Reixa. Kaki e Antón propóñense gravar algo xuntos. Ese mesmo ano disólvense Os Resentidos e os dous músicos comezan a intercambiar material (textos e bases programadas) en cintas. Antón marcha a Donostia a gravar ao estudio caseiro de Kaki. Así conseguen publicar o seu primeiro disco para a multinacional DRO (*Alivio Rápido*), que aparece no mercado nunha dobre edición en castelán e galego. Kaki encárgase de tocar tódolos instrumentos, e Antón pon os textos. Xuntos traballan nas programacións e samplers. No disco mesturan rock, funk e acid jazz.

En 1997 aparece o segundo traballo de Nación Reixa, *Safari Mental*. Malia o bo trato recibido en DRO, deciden cambiar por unha compañía máis pequena para moverse máis cómodos. O disco termínao editando Esan Ozenki-Gora Herriak, discográfica que creou o grupo Negu Gorriak e da que, polo tanto, era socio Kaki. Coa incorporación de Mikel Abrego á batería, pasan de dúo a trío. O disco publicase exclusivamente en galego. Aparecen un puñado de colaboradores como Drake (baixista de Bap!!, tamén en Inoren Ero Ni), Javi P3Z (DJ, membro de Parafünk ou Instrümental), Izaskun Forkada e Mikel Kazalis, ambos no grupo de rock industrial 2 Kate, o segundo membro do grupo de thrash metal Anestesia, de Negu Gorriak e actualmente de Kuraia, e Mikel Azpiroz ao órgano. Os sons volven á mestura coa que gravaron o seu anterior álbum, afondando no funk máis bailable. No disco aparece unha relectura do tema "Denok Gara Malcom X" que compuxeran Reixa e Arkarazo para *Borreroak Baditu Milaka Aurpegi*, de Negu Gorriak. Durante este ano dan máis de vinte concertos por España. Ademais, participan no recompilatorio pola oficialidade do idioma asturiano ''L'asturianu muévese*, gravando o tema "Gripe" (de *Safari Mental*) nese idioma.

## Membros 
* Antón Reixa: voz e samplers.
* Kaki Arkarazo: guitarra, baixo, programacións e samplers.
* Mikel Abrego: batería.

## Discografía 
* *Alivio Rápido* (DRO, 1994)
* *Safari Mental'' (Esan Ozenki-Gora Herriak, 1997)
Adenocarcinoma

O **adenocarcinoma** é unha forma de carcinoma que se produce en órganos glandulares, para ser clasificado como adenocarcinoma, as células non necesariamente teñen que ser parte dunha glándula, tan só ter propiedades secretorias. Os adenocarcinomas é un tipo de cancro moi frecuente, así por exemplo representa entre o 30 e o 50%  de todos os carcinomas do pulmón

## Notas
Federación Progresista

A **Federación Progresista** (**FP**) foi un partido político español que fundou en decembro de 1984 Ramón Tamames logo da súa marcha do Partido Comunista de España. Definíase como ecoloxista, federalista e de esquerdas, formou parte de Izquierda Unida cando esta se formou en 1986 ata decembro de 1987.

Apoiou o non no referendo sobre o ingreso de España na OTAN, participando na Plataforma Cívica Anti-OTAN que foi a orixe de Esquerda Unida, na que se integrou a FP logo dun debate interno que levou á dimisión do seu coordinador xeral, Santos Ruesga, partidario dun achegamento ós Verdes, foi substituído por Pablo Martín Urbano. A figura máis destacada desta formación en Galicia foi o economista e político Pedro Arias.

No III Congreso da FP, decembro de 1987, acordouse a saída de IU polo seguidismo respecto ó PCE, ó pouco tempo Ramón Tamames deixou a FP que acabou disolvéndose en 1988.
Frente Andaluz de Liberación

O **Frente Andaluz de Liberación** (**FAL**) foi un partido nacionalista e independentista andaluz fundado en 1989 por sectores procedentes da Yama’a Islámica de al-Andalus e independentes. A FAL pretendía recuperar a cultura árabe e islámica da Al-Andalus medieval. O seu símbolo era a estrela de oito puntas. En 1990 foi un dos partidos que crearon Nación Andaluza.
## Eleccións 
*Eleccións autonómicas de Andalucía de 1990: 1.633 votos (0.06%)
Gramaticalidade

A **gramaticalidade** é o xuízo que cada falante dunha lingua pode facer sobre un enunciado emitido nesa lingua.

Un falante dunha lingua pode dicir que unha oración feita con palabras da súa lingua está ben formada con relación ás regras da gramática que el ten en común cos demais individuos que pertencen á súa comunidade de fala. Esa capacidade pertence á competencia dos falantes e non depende nin do seu nivel cultural nin do seu grupo social. Así, *Vai na Coruña* é unha *frase gramatical*, en canto que **Coruña na vai* é unha *frase agramatical*, e isto indícase na escrita co asterisco que a precede. Se hai diferenzas de opinión sobre a gramaticalidade dunha frase entre dous falantes, é que as súas competencias son variantes do mesmo sistema.

Os xuízos de gramaticalidade non se fan exclusivamente por rexeitamentos ou aceptacións; existen *graos de gramaticalidade* que poden ser avaliados pola natureza da regra gramatical violada. Así, a frase ?*A cousa a min clara paréceme* é unha frase diverxente, gramaticalmente dubidosa, o que se marca na escrita co punto de interrogación, pois a súa estrutura non está enteiramente conforme ás regras da gramática.

A gramaticalidade distínguese:
* Da significación: *As leiras crean promesas* é gramatical mais dificilmente interpretábel, a non ser metaforicamente.
* Da verdade ou da conformidade á experiencia xeral: *As sardiñas camiñaban polo monte* é unha oración gramatical, mais falsa; *A auga é seca* é contraditoria.
* Da probabilidade de que un enunciado se realice: *O can quería opinar sobre o que falabamos*.
* Da aceptabilidade ou posibilidade de comprender unha oración gramatical, mais excesivamente complexa: *A reunión que o conselleiro que a namorada do teu irmán que eu coñezo critica, organizou, foi moi produtiva* é inaceptábel porque, aínda que ben construída, non se dá comprendido.

Os xuízos de gramaticalidade non dependen da experiencia adquirida, mais do sistema de regras xerais interiorizadas durante a aprendizaxe da lingua. Estes xuízos serven para estabeleceren as regras da gramática da lingua concreta e as agramaticalidades recenseadas permiten definiren as coercións que se exercen sobre as regras xerais.
Hidróxido de calcio

O **hidróxido de calcio** é un composto químico de fórmula Ca(OH)2. É unha substancia incolora, cristalina, que reducida a po ten cor branca, e obtense por reacción do óxido de calcio (chamado * cal viva *) coa auga. Pode obterse tamén mesturando unha disolución acuosa de cloruro de calcio e unha disolución acuosa de hidróxido de sodio.

Un nome tradicional para o hidróxido de calcio é o de *cal apagada* ou de *cal hidratada *. Se quentamos hidróxido de calcio sofre unha descomposición química dando o óxido de calcio e auga. Unha suspensión de partículas finas de hidróxido de calcio en auga, chamada auga de cal (o leite de cal), é unha base moderadamente forte que reacciona violentamente cos ácidos.

## Usos 
O hidróxido de calcio debido á súas características básicas fortes, ten varias aplicacións, por exemplo:

* Tratamento de augas residuais e mellora de chans ácidos.
* Ingrediente de morteiros empregados en albaneileria.
* Como álcali usado como substituto do hidróxido de sodio nalgúns tratamentos para estirar o cabelo.
* Como reactivo: 
** Para agregar calcio bio-dispoñible nas disolucións para os animais e plantas que utilizan moito calcio como por exemplo algas, caracois, e corais.
** Na industria para a neutralización de excesos de ácido.
** Na industria de refino do petróleo para a fabricación de aditivos de aceites.
** Na industria química para a fabricación de estearato de calcio.
** No sector alimenticio para procesar a auga que se vai empregar na preparación de bebidas alcóholicas ou sen alcohol.
** Para liberar a salmoira de carbonatos de calcio e de magnesio, na fabricación do sal para alimentación ou para a farmacopea.
** Indíxenas americanos e latinoamericanos emprégano na cociña.Ó hidróxido de calcio chámanlle “cal”. O millo cociñado con cal dá lugar ó nixtamal, que se considera máis saboroso e máis fácil de dixerir.
* Como recheo:
** En petroquímica na industria para a fabricación de varios aceites sólidos. 
** Na fabricación de ebonita.
** Para a preparación de mesturas secas para pintura e decoración.
** Para elaborar mesturas na fabricación de pesticidas.
** Para a fabricación dunha droga chamada “Polikar” para loitar contra enfermidades ocasionadas por fungos en froitas e vexetais durante a almacenaxe.
** En odontoloxía en recheos dentarios para reducir inflamacións.

## Riscos para a saúde 
Unha sobredose de hidróxido de calcio pode dar lugar a síntomas perigosos incluíndo:
* Dificultade na respiración.
* Hemorraxias internas.
* Baixada da presión sanguínea, hipotensión.
* Parálise da musculatura esquelética, interferencia co sistema da actina-miosina. 
* Un aumento no pH do sangue que é prexudicial para os órganos internos.

## Ligazóns externas 
* https://web.archive.org/web/20071031101142/http://www.omri.org/CaOH_final.pdf 
* Folla de datos https://web.archive.org/web/20060924202345/http://physchem.ox.ac.uk/MSDS/CA/calcium_hydroxide.html MSDS.
Adenovirus

Os **adenovirus** son grupos de virus que conteñen ADN, foron por vez primeira illados en células adenoides humanas do que lles vén o nome. Están clasificados no Grupo I da clasificación de Baltimore, son de tamaño medio (60-90&nbsp;nm), illaronse máis de 100 serotipos, dos cales aproximadamente 51 son capaces de infectar humanos.
Frente Nacional

**Frente Nacional** foi un partido político español de extrema dereita, fundado por Blas Piñar como sucesor de Fuerza Nueva en 1986 co apoio doutros grupos da extrema dereita europea en especial a Fronte Nacional francesa e o Movemento Social Italiano co obxectivo de aumentar a súa influencia no Parlamento Europeo pero nas eleccións de 1987 non conseguiu chegar ó mínimo para obter escano. Cada vez máis contestada a dirección de Blas Piñar un número significativo de militantes marcharon a outras forzas da extrema dereita e os seus socios europeos acabaron por retirarlle o apoio económico polos malos resultados electorias. En 1993 o partido foi disolto.

## Eleccións 
* Parlamento europeo 1987: 122.799 votos 0,64%
* Parlamento Europeo 1989: 60.675 votos 0,39%
Carlos Cigarrán Rodil

**Carlos Cigarrán Rodil**, nado o 15 de agosto de 1941 en Santiso de Abres e finado o 25 de xaneiro de 1988 en Barcelona, foi un político catalán.

## Traxectoria 
Orixinario da zona galegofalante de Asturias, emigrou a Cataluña. Nos anos setenta foi membro do grupo que reorganizou o PSC no interior de Cataluña. Foi deputado no Congreso dos Deputados (1977-1980) e no Parlamento de Cataluña (1980-1088).
Frente Nacional de Alianza Libre

**Frente Nacional de Alianza Libre** foi unha organización política falanxista constituída en 1968 por Manuel Hedilla tras a súa marcha do Frente Sindicalista Revolucionario.

## Historia 
Durante o franquismo actuaba baixo a cobertura da Editorial FNAL. En 1970, tras a morte de Hedilla faise co liderado Patricio González de Canales. En 1976 participa nun congreso de unificación da Falanxe que dará orixe á Falange Española de las JONS. En 1978 o FNAL constituíuse como partido político aínda que sen ter actividade pública desde entón.

O que sería líder da extrema dereita española Blas Piñar militaba nesta organización.
José Manuel Chapela Seijo

**José Manuel Chapela Seijo**, nado o 15 de outubro de 1958 en Cangas, é un político galego.

## Traxectoria 
Licenciado en dereito, militante do Partido Popular foi concelleiro en Cangas (1987-1999), alcalde de Cangas (1991-1995), deputado no Parlamento de Galicia (1990-1991), senador (1996-2000), deputado no Congreso dos Deputados (2000-2004). Desde o 15 de xuño de 2009 é o director xeral da Federación Galega de Municipios e Provincias

## Notas 
## Véxase tamén 
### Bibliografía 
* 
* 
### Outros artigos 
* Eleccións municipais en Cangas
* Lista de senadores galegos desde a Transición

### Ligazóns externas 
* Ficha no Congreso dos Deputados
Leopoldo Calvo Sotelo (homónimos)

**Leopoldo Calvo Sotelo** pode referirse a:
***Leopoldo Calvo Sotelo** (Tui 1894 - Madrid 1933), letrado  e novelista español;
***Leopoldo Calvo-Sotelo y Bustelo** (Madrid 1926 - Pozuelo de Alarcón 2008), enxeñeiro e político español, Marqués da Ría de Ribadeo, fillo do anterior.
Adestrador, adestradora

:*Este artigo trata do que aprende aos deportistas os fundamentos dunha disciplina deportiva, para o encargado de domesticar animais véxase Adestrador de animais.*

[miniatura|dereita|[Alex Ferguson, adestrador de sona mundial que leva máis de vinte anos dirixindo o equipo de fútbol inglés do Manchester United.]]
Un **adestrador** ou **preparador** é o técnico que prepara fisicamente a deportistas e asume a dirección do xogo. No caso de deportes de equipo, é o encargado de designar os xogadores que participan e asignarlles a súa función, podendo estar asistido por un ou máis axudantes.
Aniceto Codesal

**Aniceto Codesal Lozano**, nado en Oleiros (Vilalba) o 30 de decembro de 1919 e finado o 29 de abril de 2008, foi un empresario e político galego.

## Traxectoria 
Perito mercantil, doutor pola Facultade de Ciencias Económicas e Empresariais da Universidade de Santiago de Compostela, é catedrático da Escola Universitaria de Estudos Empresariais de Lugo, da que foi Director. Concelleiro en Lugo (1979-1981 e 1987-1991), nas eleccións xerais de 1982 foi elixido deputado no Congreso de Alianza Popular pola provincia de Lugo (1982-1986). Nas eleccións xerais de 1986 foi elixido senador de Alianza Popular pola provincia de Lugo e volveu ser elixido nas xerais de 1989. Foi presidente das delegacións de Lugo do Partido Popular e da Asociación Española de Lucha contra el Cáncer.

## Véxase tamén 
### Outros artigos 
* Lista de deputados galegos no Congreso desde a Transición
* Lista de senadores galegos desde a Transición

### Ligazóns externas 
* Ficha no Congreso dos Deputados
* Ficha no Senado
Luís Antonio Chao Gómez

**Luís Antonio Chao Gómez**, nado o 24 de agosto de 1944 en Ribadavia, é un arquitecto e político galego, do PPdeG.
## Traxectoria 
Licenciado en arquitectura, foi arquitecto municipal do Carballiño e presidente do Colexio de Arquitectos de Ourense entre 1981 e 1987. Politicamente, figurou na lista de Alianza Popular ao Congreso dos Deputados pola provincia de Ourense nas Xerais de 1986, pero non saíu elixido. Si que foi escollido concelleiro en Ourense nas eleccións de 1987, e permaneceu no consistorio unha lexislatura, ata 1991. Ao ano seguinte substituíu a Tomás Pérez Vidal como senador de designación autonómica e revalidaría esa condición logo das Xerais de 1993 e de 1996.

Durante ese tempo foi tamén presidente da Xunta Xestora Local de Ourense do Partido Popular (1991-1993). A partir de 1996 pasou a unha segunda fila, da que a piques estivo de ser repescado en 2011, cando o seu nome se deu erroneamente por definitivo nas listas populares ao Senado, se ben finalmente concorreu como suplente nas listas ao Congreso.

## Vida persoal 
Patrono da Fundación San Rosendo dende 1992, está casado e ten tres fillos.

## Notas 
## Véxase tamén 
### Outros artigos 
* Lista de senadores galegos desde a Transición
Adhesión

**Adhesión** é a atracción molecular exercida entre corpos en contacto. É especialmente importancia para os biólogos para coñecer como traballas as células e para os enxeñeiros para unir materiais diferentes.
Rankings FIBA de seleccións

Os **Rankings FIBA de seleccións** son unhas clasificacións de seleccións nacionais feitas pola FIBA. Hai dous tipos de clasificacións, a masculina, a feminina e o combinado.

## Cálculo 
Para o cálculo das clasificacións tan só se teñen en conta torneos FIBA con partidos de cinco contra cinco. Non se teñen en conta amigables, torneos rexionais, ou torneos de baloncesto tres contra tres.

O 11 de outubro de 2017, a FIBA mudou radicalmente o sistema de clasificación para as seleccións masculinas, trocando un sistema baseado previamente nas competicións, a un sistema baseado nos partidos. Nos cálculos inclúense todos os partidos xogados por unha selección nos últimos oito anos, incluíndo o Campionato do Mundo, Olimpíadas, campionatos continentais, e roldas de clasificación para estes eventos.

### Puntos por encontro 
Cada partido dun torneo incluído no cálculo da clasificación está valorado en 1000 puntos base, que se dividen entre os dous equipos da seguinte maneira:

### Ponderación dos eventos 
Ata o ano 2016, a ponderación das competicións internacionais foi a seguinte:

Dende 2017, a ponderación é a seguinte: 

### Clasificación das seleccións femininas 
Para o cálculo da clasificación das seleccións femininas, a FIBA segue utilizando o sistema baseado en competicións, usado ata 2016 para a clasificación masculina. A FIBA anunciou que nun futuro indeterminado a clasificación feminina calcularase dunha forma similar á clasificación masculina.

## Clasificación de seleccións masculinas 
## Clasificación de seleccións femininas 
## Notas 
## Véxase tamén 
### Ligazóns externas 
* Exemplos de cálculo de clasificacións en FIBA.basketball .
WildCard da FIBA

A ** WildCard da FIBA** é unha invitación que a FIBA  lles ofrece a algunhas seleccións nacionais que non se cualificaron para o Mundobasket a través das súas respectivas competicións continentais.

## Criterios de decisión
Os criterios para obte-la WildCard son:

* A selección candidata deberá haber participado no campionato que serve de cualificación continental da súa Zona FIBA.
* Poden estar invitadas un máximo de tres seleccións por Zona FIBA.

Ademais destes criterios, a FIBA tamén ten en conta os seguintes aspectos:

*Aspectos deportivos:
#Popularidade do baloncesto no país.
#Calidade e resultados deportivos da selección nacional.
#Calidade do traballo da Federación Nacional.

*Aspectos económicos: 
#Cobertura das televisións nacionais das competicións locais e internacionais.
#Importancia do país para a mercadotecnia da FIBA e para a televisión que a patrocina.
#Importancia do país para os organizadores do Mundial de baloncesto.

## WildCards para o 2006
As seleccións invitadas pola FIBA a través das WildCards foron decididas polo **Comité Central** o 26 e 27 de novembro de 2005, en Roma, Italia.

O Secretario Xeral da FIBA, Patrick Baumann, foi o encargado de propoñe-los nomeados, e o Comité Central de decidir sobre eles.

Finalmente, as catro seleccións ás que se lle outorgaron un WildCard para o XVI Campionato do Mundo de baloncesto foron:

#20px Italia - FIBA Europa
#20px Porto Rico - FIBA Americas
#20px Serbia e Montenegro - FIBA Europa
#20px Turquía - FIBA Europa

## Notas 
## Ligazóns externas
Web Oficial da FIBA  .
Frente de la Juventud

O **Frente de la Juventud** (**FJ**) foi un partido da extrema dereita española, escisión de Fuerza Joven, as mocidades de Fuerza Nueva, en 1978 que pretendían unha renovación do discurso do partido. Os escindidos, aproximadamente 300 de FJ e tamén da Sección C (servizo de orde do FN), con forza en Madrid, Valencia e Valladolid, ó ano seguinte uniuse outro grupo escindido meses antes en Barcelona pero que se estendera por outras provincias, o Frente Nacional de la Juventud.

Dirixido por José de las Heras, Juan Ignacio Rodríguez e Ernesto Milà pretendía constituírse como avangarda revolucionaria da extrema dereita. Ernesto Milà foi acusado de organizar unha manifestación ilegal e marchou a París. O 12 de decembro de 1980 o seu secretario xeral, Juan Ignacio Rodríguez, foi asasinado en estrañas circunstancias. En xaneiro de 1981 máis de trinta militantes foron detidos pola policía acusados de actividades terroristas, entre outros atentados foron acusados de colocar unha bomba en Madrid pola que morreu unha persoa e outras nove foron feridas. O partido disolveuse o 29 de agosto de 1982.
Gerardo Conde Roa

**Gerardo Jesús Conde Roa**, nado en Padrón o 28 de setembro de 1959, é un avogado, empresario e político conservador galego do PPdeG.

## Traxectoria 
Licenciado en Dereito, afiliouse a Alianza Popular e posteriormente ao Partido Popular de Galicia. O seu primeiro cargo na política foi o de concelleiro en Santiago, entre 1983 e 1991. Foi candidato á alcaldía en 1987, onde foi derrotado, deputado no Parlamento de Galicia (1987-2000) polo Partido Popular, membro do Consello de Administración de RTVE e o candidato deste partido á alcaldía de Santiago de Compostela de novo nas eleccións de 2007, onde quedou foi o máis votado sen maioría absoluta, polo que non puido gobernar.

Nas eleccións xerais de 2008 foi elixido deputado do PPdeG pola provincia da Coruña. Renunciou en setembro de 2010 e foi substituído por Ángeles Vázquez Mejuto.

O 10 de xullo de 2008 gañou o congreso do PP de Santiago cun total de 526 votos sobre 957 totais, co que encabezou a lista local do Partido Popular ás eleccións municipais de 2011. Nos comicios de maio dese ano o seu partido acadou a maioría absoluta na cidade de Compostela, e Conde Roa foi proclamado alcalde.

### Polémicas 
Durante o ano 2008 estivo involucrado en numerosas polémicas relacionadas co non pagamento de tributos municipais arredor da súa condición de promotor inmobiliario a través de Geslander, sociedade da súa titularidade.

O 2 de abril do 2012, o Xulgado de Instrución número 2 de Santiago de Compostela admitiu a trámite unha querela criminal presentada pola fiscalía por un presunto delito contra a Facenda Pública durante a súa etapa como promotor inmobiliario, segundo a cal o alcalde non declarara o IVE de 61 vivendas a través da súa promotora inmobiliaria, Geslander Proyectos de Edificación SL, en 2010. Segundo consta no expediente de Facenda, Conde Roa, administrador único de Geslander Proyectos de Edificación SL, defraudou nesa transacción case 300.000 euros. Dimitiu do posto de alcalde o 16 de abril.

## Vida persoal 
Foi membro do grupo católico Opus Dei. Declarou que integraría Compostela na *Rede española de cidades pola vida*, unha rede antiabortista de tradición católica.

Casou e divorciouse. Ten cinco fillos da primeira muller e tres dunha segunda parella.

## Notas 
## Véxase tamén 
### Outros artigos 
* Eleccións municipais en Santiago de Compostela

### Ligazóns externas 
* Ficha no congreso dos Deputados
Adherente

:*Non confundir co **adhesivo***

Unha substancia **adherente** ou **adhesiva** é unha substancia capaz de manter unidas dúas superficies, xeralmente sólido-sólido, de modo que sexa necesario unha forza considerable para a súa separación e, polo tanto, as esixencias básicas son unha adhesión sólida e duradeira.  Os adhesivos poden presentarse de distinto xeitos; en estado sólido ou líquido. O estado sólido é o seu estado puro polo que son máis duradeiros e fáciles de almacenar; disólvense segundo as necesidades a diferentes concentracións ou en distintos disolventes. En estado líquido preséntanse en forma fluída en disolucións ou emulsións.
## Propiedades dos adhesivos 
* **Forza de unión**: o adhesivo ha ter forza suficiente para adherir materiais sen crear tensións ou fracturas nos soportes.
* **Compatibilidade**: o adhesivo deberá ser compatible co soporte en canto á súa natureza e sobre todo as súas propiedades e envellecemento.
* **Durabilidade**: non deberá presentar cambios físicos ou químicos co paso do tempo
* **Tempo de utilización razoable**: tanto para a aplicación como para o secado. Debe terse en conta que o tempo de secado dependerá da porosidade do material, da temperatura, da cantidade de produto, do tipo de disolvente empregado e da velocidade de evaporación do mesmo.

## Clasificación dos adhesivos 
Segundo a súa composición poden ser:

**De orixe natural**: son composicións heteroxéneas con diferenzas dependendo da súa orixe, cultivo, clima, extracción etc. E poden ser produtos animais, vexetais ou minerais.
* Animais: son adhesivos formados por xelatina, que se obteñen a partir do coláxeno, proteína que se atopa na pel, nos ósos, en escamas de peixe e tendóns dos mamíferos. 
* Vexetais: os amidóns da fariña ou engrudo, procedentes das gramíneas ou do arroz.
* Minerais: coma as ceras extraídas de carbóns, turbas, lignitos e betumes.

**De orixe artificial ou sintético**: o desenvolvemento dos polímeros substituíu os produtos naturais dado que a súa composición é homoxénea e repetitiva, o que permite un maior control das súas propiedades, pero tamén pola dispoñibilidade ilimitada e a produción a grande escala. Poden clasificarse en termoplásticos ou adhesivos non estruturais e termoendurecibles ou adhesivos estruturais:

**Termoplásticos**: polimerizan con cadeas que teñen a cada pouco enlaces transversais pouco numerosos. Os monómeros están ligados uns aos outros formando unha rede bidimensional, son solubles e fusibles (coa temperatura pode cambiar o seu estado). Serven para manter unidos materiais pouco pesados e que non están sometidos a grandes presións.

**Termoendurecibles**: son macromoléculas tridimensionais compostas por moléculas unidas por numerosos enlaces transversais, formando unha rede tridimensional ou malla. Son insolubles, infusibles e serven para manter unidos fragmentos que deben soportar importantes cargas o forzas de tracción. 

## Notas 
## Véxase tamén 
### Outros artigos 
*Adhesivo
Frente Nacional de la Juventud

**Frente Nacional de la Juventud** foi un partido da extrema dereita española, escisión de Fuerza Joven en Barcelona, mocidades de Fuerza Nueva, que se produciu en 1978 dirixido por Ramón Graells Bofill e que conseguiu estender a militancia a Navarra, Aragón e Asturias. En 1979 o sector maioritario, liderado por Ernesto Milà decidiu integrarse no Frente de la Juventud.
Falange Española de las JONS

**Falange Española de las JONS** é o nome de varios partidos falanxistas:

***Falange Española de las JONS**, partido constituído en 1934 por Falange Española e as Juntas de Ofensiva Nacional-Sindicalista baixo a dirección de José Antonio Primo de Rivera;
***Falange Española de las JONS**, constituído en 1976, principal partido falanxista en España desde a transición;
***Falange Española de las JONS (Auténtica)**, partido falanxista en oposición ó franquismo que xurdiu no tardofranquismo e que tivo que engadir o termo auténtica por razóns legais para poder concorrer ás eleccións;

Estes partidos non se deben confudir coa **Falange Española Tradicionalista y de las JONS** que se constituíu tras o decreto de unificación (1937) que uniu ós falanxistas e ós carlistas nunha única organización política.
Brión (homónimos)

Como topónimo **Brión** pode referirse a:

;En Galiza
***Brión**, concello da comarca de Santiago;
****Brión**, parroquia de dito concello;
*****Brión de Arriba**, lugar de dita parroquia;
***Brión**, parroquia do concello de Ferrol;
****Brión**, lugar de dita parroquia;
***Brión**, lugar da parroquia de Boiro, no concello de Boiro;
***Brión**, lugar da parroquia de Leiloio, no concello de Malpica de Bergantiños;
***Brión**, lugar da parroquia de Leiro, no concello de Rianxo;
***Brión de Abaixo**, lugar da parroquia de Roo, no concello de Outes;
***Brión de Arriba**, lugar da parroquia de Roo, no concello de Outes.

;Fóra de Galiza

;En Francia
***Brion** vila francesa do departamento de Ain da rexión Ródano-Alpes.

## Véxase tamén
### Outros artigos
Frente Popular de las Islas Canarias

O **Frente Popular de las Islas Canarias** (**FREPIC-AWAÑAK**) é un partido independentista canario de esquerdas. Fundouse en 1986 pola confluencia de pequenos partidos como a Organización para los Comunistas Canarios e o Partido Revolucionario Africano de las Islas Canarias.
Desde 1998 o FREPIC apenas realiza actividades públicas pero en xuño 2005 apareceu un anuncio na prensa canaria pagado polo FREPIC-AWAÑAC no que avogaban por un Sáhara marroquí polo que foi acusada por outros sectores independentista canarios de estar financiada polo goberno marroquí.
Juan Corral

**Juan Manuel Corral Pérez**, nado no Carballiño o 13 de novembro de 1937, é un avogado e político galego, do PPdeG.

## Traxectoria 
Licenciouse en Dereito pola Universidade de Santiago de Compostela e despois continuou os estudos de Filosofía e Letras na Universidade Complutense de Madrid. Comezou a traballar como avogado na administración franquista, ao mesmo tempo que iniciaba a súa traxectoria política ao ser designado concelleiro e tenente de alcalde en Vigo entre 1967 e 1973. En 1977 é nomeado director xeral técnico do goberno civil de Pontevedra.

En 1979 entrou a traballar na planta de Citroën en Vigo como técnico de relacións laborais, para despois pasar a traballar para a delegación da CEOE en Galicia, onde estivo de 1980 a 1982.

Xa como membro de Alianza Popular, exerceu como conselleiro de Traballo, Seguridade Social e Emigración durante a primeira lexislatura autonómica, baixo a presidencia de Xerardo Fernández Albor. Nos seguintes comicios, as eleccións de 1985 foi escollido deputado no Parlamento galego, cargo onde permaneceu ata 1989.

En 1996 foi designado polo goberno de Manuel Fraga presidente da Autoridade Portuaria de Vigo, cargo que mantivo ata que en 1999 encabezou a candidatura popular á alcaldía da cidade nas eleccións de 1999. Saíu elixido concelleiro, pero non alcalde, e continuou como voceiro municipal dous anos, ata que foi substituído por Corina Porro. Ao deixar o concello vigués foi designado senador en representación da comunidade autónoma, no ano 2000 e abandonou a Cámara Alta en 2004.

## Véxase tamén 
### Outros artigos 
* Lista de senadores galegos desde a Transición
### Ligazóns externas 
* Ficha no Senado
The Yardbirds

**The Yardbirds** é un grupo de blues-rock inglés fundado na década dos 60. O seu estilo estaba orientado cara ao blues que estaban facendo os músicos norteamericanos. Nel militaron algúns dos mellores guitarristas da historia da música, como Eric Clapton, Jeff Beck e Jimmy Page.

## Discografía 
* *Five Live Yardbirds* - 1964 (Columbia) En directo
* *For Your Love* - 1965 (Epic)
* *Having a Rave Up* - 1965 (Epic)
* *Sonny Boy Williamson and The Yardbirds* - 1966 (Fontana) En directo
* *The Yardbirds* - 1966 (Columbia) Tamén coñecido como *Roger The Engineer*
* *Over Under Sideways Down* - 1966 (Epic) Versión estadounidense do álbum anterior
* *The Yardbirds Greatest Hits* - 1967 (Epic) Recompilatorio
* *Little Games* - 1967 (Epic)
* *The Yardbirds featuring Performances by Jeff Beck, Eric Clapton, Jimmy Page* - 1970 (Epic) Recompilatorio
* *Live Yardbirds: Featuring Jimmy Page* - 1971 (Epic) En directo
* *Birdland* - 2003 (Favored Nations)

## Véxase tamén 
### Ligazóns externas 
* Páxina oficial
Luís Cordeiro

**Luís Cordeiro Rodríguez**, nado en Palas de Rei o 21 de setembro de 1934 e finado en Foz o 24 de decembro de 2007, foi un político galego.

## Traxectoria 
Despois de facerse mestre na posguerra, traballou en centros escolares de San Xurxo de Lourenzá, Lugo, Monterroso e finalmente no de Santa Cilla, en Foz, onde foi director do colexio. En Foz desenvolveu boa parte da súa vida pública e privada e foi correspondente de varios xornais galegos. En 1967 foi nomeado concelleiro nesa vila polo terzo familiar. A partir de 1969 foi asesor dos teleclubes de Galicia.

Nas eleccións xerais de 1979 foi o número cinco da lista da UCD por Lugo.  Nas primeiras eleccións municipais democráticas foi elixido alcalde de Foz pola UCD, pero practicamente non gobernou pois foi seguidamente elixido presidente da Deputación de Lugo, cargo que ocupou ata 1983. Participou na redacción do Estatuto dos 16 e foi conselleiro da Xunta preautonómica. En 1983 presentouse ás eleccións municipais pola lista da UCD no concello de Lugo, pero non renovou a presidencia, e quedou como vicepresidente durante a segunda lexislatura. Coa disolución da UCD, participou na creación de Coalición Galega, e en 1985 converteuse en deputado no Parlamento de Galicia e no seu vicepresidente primeiro. Tras a ruptura de Coalición Galega seguiu o sector de Pablo González Mariñas e integrouse no Partido Nacionalista Galego; porén, ao pouco tempo marchou canda Carlos Mella para o grupo mixto.

Xa cos gobernos do Partido Popular foi xerente do IGAEM entre 1992 e 1994 e director do gabinete técnico do Parlamento entre 1994 e 1998.

## Notas 
## Véxase tamén 
### Outros artigos 
*Eleccións municipais en Foz
Miguel Losada Losada

**Miguel Losada Losada**, nado en San Xoán de Laxas (Boborás) en 1860 e finado na Estrada o 28 de setembro de 1913, foi un escritor galego e pai do recoñecido galeguista Antón Losada Diéguez.

## Traxectoria 
### Orixes 
miniatura|dereita|250px|Pazo de Moldes.
Descendente do marqués de Bóveda de Limia, aínda que el non levou o título pese ás tentativas para rehabilitalo. A súa ideoloxía carlista víñalle de familia, estaba emparentado con José Arias Teixeiro, ministro universal do pretendente Carlos V e o seu pai, Joaquín Losada Pimentel, fora auditor xeral do Estado Maior do Exército do Norte durante a Primeira Guerra Carlista e estivera exiliado en Francia ó seu remate.

### Formación e actividades 
O mozo Miguel estudou no instituto de Ourense, comezou a carreira de dereito en Santiago de Compostela e rematouna en Valladolid en 1882, alí apareceu o seu único libro publicado, *Vulgaridades*, un feixe de poemas en castelán intranscendentes sen moita calidade literaria, aínda así seguiu a escribir poesía toda a vida e foi o autor de moitas cancións das que cantaban as comparsas de Entroido na Estrada, onde desde 1887 exercía de notario e no coñecido xornal local, *El Estradense* (f.1906), apareceron moitos artigos da súa autoría e participou en moitos mitins agraristas de cariz católico da contorna.

### Vida familiar 
Casado en 1883 con Carme Diéguez Arias, tivo dous fillos, o seu primoxénito, Antón Losada Diéguez (1884), será un dos impulsores do primeiro galeguismo, o segundo, José, naceu en 1886. Carme morreu de tuberculose en 1888 e José de meninxite en 1891. Miguel Losada volveu casar en 1894, con Amparo de Silva Gómez, coa que tivo cinco fillos máis.

## Véxase tamén 
### Ligazóns externas 
*: «Notas sobre a familia de Antón Losada Diéguez» *Ágora do Orcellón* 12, 2006, pp.&nbsp;33–40.
Adiantado

Un **adiantado** (*adelantado* en castelán) era un funcionario do Reino de Castela que tiña a máxima autoridade xudicial e gobernativa sobre un distrito. O primeiro adiantado nomeouse en 1253 en La Frontera (Andalucía), a partir de 1258 o cargo estendeuse a Galicia, Castela, León e Murcia. En Galicia e outros territorios do norte da península os meiriños maiores que tiñan poderes executivos pero non xudiciais foron substituídos polos adiantados pero seguiuse utilizando tamén o nome de meiriño como sinónimo. No sur da península só se lles denominou adiantados e foron adquirindo máis competencias militares. Nos comezos da Idade Moderna o título convertérase en hereditario e puramente honorífico.

Durante a conquista de América por España o rei concedeu o título de adiantado ós conquistadores que emprendían expedicións con medios privados e que se convertían en representantes da Coroa no territorio que conquistasen.
Vicente Sancho

**Vicente Sancho**, nado en Petrés en 1784 e finado en Madrid en 1860, foi un político español.

## Traxectoria 
Dende 1882 até 1822, durante o Trienio liberal, foi deputado por Valencia, xefe político de Barcelona en 1822 e posteriormente, comandante militar de Murcia e gobernador de Cartagena en 1823. Neste ano emigrou a Francia e o Reino Unido e en 1830 formou parte da Xunta de Baiona. Tras regresar a España en 1835, integrouse en círculos mendizabalistas de Madird, e foi destacado dirixente do Partido Progresista ao cal representou nas Cortes dende 1836 a 1843, e, de novo, dende 1854 a 1856 como deputado por València e Castelló de la Plana. En 1840 foi Ministro de Gobernación e en novembro dese mesmo ano foi nomeado, Presidente do Consello de Ministros. Senador vitalicio dende 1846, en 1853 formou parte do comité progresista que se opuxo ao Ministerio de Bravo Murillo-Roncali.

## Fontes 
Ficha na Presidencia do Goberno  En castelán